ན་ཚེ་འཁོར་འདས་ཀྱི་ཆོས་ཐམས་ཅད་
227

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ག༽
སེམས་ཉིད་ཀྱི་རྣམ་འཕྲུལ་ལས་མ་འདས་པས་འོག་མིན་སོགས་དག་ཞིང་དང་སངས་
རྒྱས་སྲས་བཅས་རྣམས་འཛབ་ཁང་མདུན་གྱི་ལྷ་ཚོགས་ལས་ལོགས་སུ་མེད་པར་ཐག་
ཆོད་པས་གོང་དུ་སྨོས་པའི་དམིགས་པའི་འཕྲོ་འདུ་རྣམས་འཛབ་ཁང་གི་ལྷ་ཚོགས་
ཞིག་ལོགས་སུ་ཡོད་པ་ལྟར་བློས་བཅོས་ནས་བདག་བསྐྱེད་ནས་མདུན་བསྐྱེད་
ཁོ་ནར་བགྱིས་པས་ཆོག་ལ། དེ་ཙམ་བློས་མི་ལྕོགས་ན་དག་ཞིང་གི་རྟེན་བརྟེན་པ་
འཕྲོས། དེ་ལས་ཀྱང་རང་བཞིན་གྱི་གནས་སུ་སྤྲོས་ཏེ་བདག་མདུན་གཉིས་ཀར་
དངོས་གྲུབ་བསྡུ་བ་སོགས་མི་འཐད་པ་མ་ཡིན་ནོ། །དེ་བཞིན་དུ་ཡུམ་དང་འཁོར་
བརྒྱད་པོ་སོ་སོའི་ཐུགས་ཀར་པདྨ་འདབ་བརྒྱད་ཀྱི་ལྟེ་བར་རང་རང་གི་ཁ་དོག་དང་
མཐུན་པའི་ས་བོན་དང་འདབ་མ་བརྒྱད་ལ་སྔགས་(༡༡བ)ཀྱིས་བསྐོར་བར་དམིགས་
ནས་ཏིང་ངེ་འཛིན་རྒྱས་པའམ་བསྡུ་ན་དངོས་གྲུབ་མྱུར་སྩོལ་ནས་བཤད་པ་ཁོ་ནས་
འགྲུབ་ཅིང་གཙོ་བོ་ལས་ཆ་ཤས་ཏེ་འཕྲི་ལུགས་རིག་པས་དཔྱད་ནས་བཟླ། པདྨ་
རིགས་ཀྱི་ཁྲོ་རྒྱལ་མཆོག་སོགས་ཀྱི་འཛབ་བསྟོད། དབྱངས་གསལ་ཞབས་བཏགས་
མ་དང་སྣང་བ་མཐའ་ཡས་ཀྱི་ཡིག་བརྒྱ་ཅི་རིགས་བརྗོད་ནས་ཉམས་ཆགས་བཤགས།
འཛབ་ཁང་གི་ལྷར་དམིགས་ནས་བཛྲ་ཀྲོ་ཏ་ས་མ་ཡ་སྟཱཾ་ཧོཿ ཞེས་མེ་ཏོག་འཐོར།
ཁྲོ་རྒྱལ་དབང་ཆེན་རྟ་མཆོག་དཔལ་སོགས་དངོས་གྲུབ་བསྡུ་སྔགས་ཉེར་གཅིག་ཙམ་
གྱི་མཐར་ལེན་སྔགས་བརྗོད་པས་འཛབ་ཁང་གི་ལྷའི་གནས་ལྔ་ལས་ཡིག་འབྲུ་འོད་
ཟེར་བདུད་རྩིའི་རྒྱུན་འཇའ་ཚོན་ལྟ་བུ་ཐོན་ནས་རང་གི་གནས་ལྔར་ཐིམ་པས་དངོས་
གྲུབ་མ་ལུས་ཐོབ་པར་མོས། ཧྲཱིཿཛཿ ཞེས་འཛབ་ཁང་ཚུར་བསྟིམ་པས་བདག་མདུན་
ཐ་མི་དད་དུ་བསམ། བསྙེན་སྒྲུབ་ཀྱི་དུས་བར་ཆད་ཀྱི་མཚན་མ་གཞིལ་བའི་སླད་དུ་
སྔགས་ཀྱི་དར་བཏགས་ཏེ་ཚར་གཅོད་པ་ནི། དངོས་གྲུབ་མྱུར་སྩོལ་ལས། རང་གི་
ཐུགས་ཀའི་ཧྲཱིཿ ལས་ཁྲོ་ཆུང་དམར་ནག་ཅེས་པ་ནས། བདེར་གཤེགས་གཅེས་དྲིལ་
གྱི་སྔགས་ཟབ་མོ་རྣམས་ཐུན་མཚམས་སུ་བརྒྱ་རྩའམ་ཉེར་གཅིག་ཡན་བཟླ་བར་བྱའི་
བར། ལྷག་ཆད་ཁ་འགེང་བ་དང་བྱིན་རླབས་བརྟན་པའི་ཕྱིར་སྣང་བ་མཐའ་ཡས་
228

པདྨ་དབང་ཆེན་ཡང་གསང་ཁྲོས་པའི་བསྙེན་ཡིག་རིན་ཆེན་དབང་གི་འདོད་འཇོ། ༼༢༤༽
ཀྱི་ཡིག་བརྒྱ་ལན་གསུམ་བརྗོད། མཆོད་པ་ཁ་གསོས་ནས་མཆོད་བསྟོད་མདོར་
བསྡུས་བྱེད། ཧ་ཡ་ཤྲཱི་བ་ཧྲཱིཿ གབ། སོགས་སྔགས་དང་ཕྱག་རྒྱས་ལུས་བསྲུང༌། གུང་
ཐུན་ལ་འབྱུང་བ་ཆ་མཉམ་པའི་ཆེད་དུ་ཉལ་བའི་རྣལ་འབྱོར་གྱི་ཚེ་འོད་གསལ་གྱི་
བར་བསྡུས་ནས་ཀ་དག་གི་ངང་དུ་ཉལ། ཐོ་རངས་ལྡང་བར་འདོད་པས་དེའི་ངང་
ལས་རང་ཉིད་(༡༢ན)སྐད་ཅིག་གིས་དཔལ་གྱི་སྐུར་ལངས་ཏེ་ལས་བྱང་གྱེར་ཞིང་བསྙེན་
པ་གཏང་རག་མཆོད་བསྟོད་ཉེ་བསྡུའི་བར་སྲོད་ཐུན་ཇི་ལྟ་བས་མཚོན་ཏེ་གཞན་
ལའང་རིགས་འགྲེ། ཉིན་མོའི་ཐུན་སྒང་ལ་རང་དབང་མ་འདུས་པར་ཁམས་གསེང་
བ་ལྟ་བུར། རང་དཔལ་གྱི་ཐུགས་ཀ་ནས་མར་མེ་གཅིག་ལས་གཉིས་མཆེད་ཀྱི་ཚུལ་
དུ་ཐོན་ལ་སྤྱོད་ལམ་བྱ་ཞིང་ནང་དུ་འཇུག་པ་ན་སྔར་གྱི་དེ་ལ་ཐིམ་པར་བསམ་མོ། །
འདི་རིགས་ཀྱི་ཞིབ་ཆ་འགའ་ཞིག་ལ་རྙིང་མ་བ་ལ་ལས་གསར་མ་ནས་རྒྱས་བཀབ་
སྙམ་པའི་ལོག་རྟོག་སྐྱེ་སྲིད་མོད། འཕྲེང་འགོ་གཏེར་སྟོན་གྱི་རྣམ་ཐར་ངོ་མཚར་
ཐིག་པར། འབྲི་གུང་པ་ཆོས་རྒྱལ་རིན་ཆེན་ཕུན་ཚོགས་ཀྱི་གསུང་དྲངས་པར། ཁོ་
བོའི་རྡོ་རྗེ་སློབ་དཔོན་མངའ་རིས་པཎ་ཆེན་རིན་པོ་ཆེ་དེའི་མཁྱེན་རབ་ལ་མཐའ་
མེད། དེའི་བཀའ་ལས་རྙིང་མ་ལུགས་མཐུན་ཞིག་བྱེད་ན་གསང་སྔགས་སྔ་འགྱུར་
རང་གི་བསྟན་པའི་བབས་ལ་བཀའ་གཏེར་ཟུང་ཞིག་གཅེས། བཀའ་མ་ནི་མདོ་སྒྱུ་
སེམས་གསུམ་ལ་བཀའ་བབས་ཀྱི་ཆུ་བོ་བཞིའི་སྒོ་ནས་བཤད་རྒྱུད་རྣམ་པར་དག་པ་
འདུག་པ་བཞིན་བཤད་པ་ལག་ལེན་དང་བཅས་པ་བཀའ་མ་ལྟར་བྱེད་དགོས། ཆོས་
ཀྱི་ཟབ་གནད་རྣམས་ནི་བརྒྱུད་པ་དང་ཆོས་ལ་སེལ་མེད་པས་མཁའ་འགྲོའི་ཁ་རླངས་
ཆིལ་ལེ་བ་དེ་གཏེར་མ་ཡིན་པས་གཏེར་ཆོས་ཚད་ལྡན་ལྟར་བྱེད་དགོས། དེ་ལྟར་
བྱས་ན་རྙིང་མ་བ་ལུགས་དང་མཐུན་པ་ཞིག་ཡོང་ཕེབས་བྱུང་བས་ཁྱེད་རང་ཡང་
ཉན་འདོད་ན་ཁོ་བོས་དེ་རྣམས་བཤད་ཆོག །བརྗེད་གསོ་ཙམ་དུ་ཡང་འགྲོ། ཞེས་
པ་ལྟར་སྔགས་འཆང་མཁྱེན་རབ་ཅན་མཐའ་དག་བཀའ་གཏེར་གཉིས་ཀའི་དགོངས་
པ་ལེན་ཅིང་སྒྱུ་འཕྲུལ་སོགས་བཀའ་མའི་རྒྱུད་མང་དག་ཅིག་གསང་སྔགས་གསར་
229

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ག༽
མ་དང་ཆ་(༡༢བ)མཐུན་པའི་ཁོག་ཆེ། གཏེར་མར་དངོས་གྲུབ་མི་གསལ་བ་རྣམས་
ཀྱང་བརྒྱུད་དང་མན་ངག་བླ་མའི་ཕྱག་བཞེས་ལ་བརྟེན་ནས་འཁྲུགས་སྡེབ་དང་ཁ་
འགེངས་དགོས་པ་བདེ་འདུས་དང་མགོན་པོ་འབར་མའི་དབང་ཆོག་ལ་མཁའ་ཀློང་
ཡངས་པས་ཆོག་བསྒྲིགས་མཛད་པ་ལྟ་བུ་ཡིན་ནའང་ལ་ལ་དག་གཏེར་ཁ་འགའ་
ཞིག་ཏུ་གསལ་མི་གསལ་ཡོད་པ་རྒྱུ་མཚན་དུ་བྱས་ངེས་ཀྱི་ཕ་མེས་ཀྱི་དུས་འདི་ཁོ་ན་
ལྟར་ཡིན་ཞེས་ཨ་ཏིར་ཕུག་པའི་རྫོང་བཙན་འཛིན་མོད་གཏེར་ཁ་འོག་མའི་ཕུར་པ་
སྤུ་གྲི་དང་བྱང་གཏེར་ཐུགས་རྗེ་ཆེན་པོའི་དབང་ཆོག་གི་སྟོད་ཆ་མི་གསལ་བ་རྗེས་
འབྲངས་འདྲས་ཤོག་སེར་གྱི་དྲི་མ་ཁ་ཆིལ་ལི་བ་བྱེད་ཅེས་མགོ་མེད་མཇུག་སྡུམ་དེ་
ག་བསྐུར་ཞིང་བུ་སློབ་རྣམས་ཀྱང་སྨིན་མ་གཟེངས་མཐོའི་བརྟུལ་ཞུགས་དེ་གར་
གནས་རུང་། ཁྲུས་ཁང་ལོ་ཙཱ་བས་ཕུར་པ་སྤུ་གྲིར་ལེགས་བཤད་ཀྱི་ཡིག་འཇོག་དང་
ཐུགས་རྗེ་ཆེན་པོའི་དབང་ཆོག་གི་ཁ་མངའ་རིས་པཎ་ཆེན་གྱིས་བཀང་བ་སོགས་ལ་
སྔགས་འཆང་དབུ་ཟླུམ་དང་དབུ་རལ་ཅན་ཐམས་ཅད་ཐལ་མོ་སྦྱོར་བ་རིགས་སོ། །
དུས་ཀྱི་བསྙེན་པ་རབ་ལོ། འབྲིང་ཟླ་བ་དྲུག །ཐ་མ་ཟླ་བ་གསུམ། གྲངས་ཀྱི་བསྙེན་
པ་གཙོ་བོ་ལ་འབུམ་ཕྲག་བཅུ་བཞི། ཡུམ་ལ་དགུ །འཁོར་རྣམས་ལ་གཙོ་བོའི་ཕྱེད་
ཆ་བཟླ། ལས་རུང་ཙམ་ལ་གཙོ་བོར་བཞི་འབུམ་མཛད་པའང་ཡོད། རྟགས་ཀྱི་
བསྙེན་པའི་ཚད་ནི། གསང་རྒྱུད་ལས། སྐུ་ཉིད་དངོས་སུ་མཐོང་བའམ། །སློབ་
དཔོན་ཉི་ཟླ་མགལ་མེ་འཆར། །ཉེ་བསྙེན་ལ། སྒྲུབ་རྫས་མེ་འབར་འོད་འཕྲོ་ཞིང་། །
སྒྲུབ་ཁང་གཡོ་འགུལ་སྒྲ་ཆེན་འབྱུང་། །རང་ཉིད་ཁྲོ་རྒྱལ་སྐུ་རུ་གྱུར། །སྣང་སྲིད་མེ་
ཏོག་དམར་པོས་ཁེངས། །སྒྲུབ་པ་ལ། (༡༣ན)པདྨའི་སྡོང་པོར་བདག་འདུག་དང༌། །
སྣང་སྲིད་མེ་ཏོག་པདྨ་ཁེངས། །ཉམས་སུ་མྱོང་ལ་ཞེ་འདོད་མེད། །རང་ཡིད་ཆེས་
ལ་ཁར་མི་འདོན། །བརྗོད་མེད་བསམ་མེད་དོན་དེ་རྟོག །སྒྲུབ་ཆེན་ལ། སངས་
རྒྱས་ཉག་གཅིག་ཆོས་ཉན་པ། །ཕྱི་ཡི་རྟགས་ནི་རྨི་ལམ་དང་། །ནང་རྟགས་ཉམས་
སུ་འབྱུང་བ་ཡིན། །གསང་བའི་རྟགས་ནི་དངོས་སུ་མཐོང༌། །ཞེས་པའི་མཚན་མ་
230

པདྨ་དབང་ཆེན་ཡང་གསང་ཁྲོས་པའི་བསྙེན་ཡིག་རིན་ཆེན་དབང་གི་འདོད་འཇོ། ༼༢༤༽
།ཞེས་བཟླས་པའི་སྐྱོན་
བཟང་པོ་རྙེད་ན་དུས་དང་གྲངས་ལ་མ་བལྟོས་ལ། བཟླ་ལུགས་ལ། རྔམ་གློག་ལས།
བཟླས་བརྗོད་སྔགས་ཀྱི་བརྟུལ་ཞུགས་ཀྱང༌། །སྒྲ་ཆེར་མ་ཡིན་ཆུང་བར་མིན། །
མགྱོགས་པར་མ་ཡིན་བུལ་བ་མིན། །དྲག་པར་མ་ཡིན་དལ་བར་མིན། །ཡིག་འབྲུ་
ཡན་ལག་ཉམས་པར་མིན། །ཡེངས་དང་གཡེལ་སོགས་ཆོད་མ་ཡིན། །རྒྱུ་ཡི་སེམས་
དཔའ་ཡེངས་པ་དང་། །བཟླས་པའི་སྐྱོན་བཅུ་སྤངས་ནས་ནི། །དུས་དང་གྲངས་
དང་མཚན་མ་ཡི། །བསྙེན་པ་རྫོགས་པར་རབ་ཏུ་གཅེས།
བཅུ་སྤོང་བར་གལ་ཆེ་ཞིང་བསྙེན་སྒྲུབ་སྤྱིའི་དམ་ཚིག་རྣམས་ལའང་སྤང་བླང་ཞིབ་
ཏུ་བྱའོ། །ལས་སྦྱོར་གྱི་མནན་པ་སྲེག་ཟོར་གང་རུང་བྱ་བར་སྤྲོ་ན་རྒྱུད་དང་ལས་
ཚོགས་ལས་ཤེས་པར་བྱ། གསུམ་པ་མཇུག་དངོས་གྲུབ་བླང་བ་ནི། གཟའ་ཚེས་
ལེགས་པའི་སྔ་དྲོའི་ཆར། །ལོ་ཆེན་སྣང་མཛད་ཀྱིས། མཆོག་ཐོད་གླིང་ལྔ་ཁ་ཕྱེ་ལ། །
མདུན་དུ་དཔལ་ཆེན་གཙོ་འཁོར་བསྐྱེད། །བཤགས་པ་མཆོད་པ་བྱས་ནས་སུ།
ལས་དཔག་མེད་ཨོཾ་བྱུང་ནས། །བདུད་རྩི་སྤྱི་བོར་ཐིམ་པ་ལས། །སྐུ་ཡི་དངོས་གྲུབ་
ཐོབ་པར་བསམ། །རིལ་བུ་ལྔ་བཟའ་དངོས་གྲུབ་བླང༌། །ཨཱོྃ་པདྨ་(༡༣བ)ཀྲོ་དྷ་ཀཱ་ཡ་
སིདྡྷི་ཨ་ལ་ལ་ཧོ། ཨཱཿཧཱུཾ་གསུང་ཐུགས་གོང་གི་འགྲེ། །ཝཱཀ་ཙིཏྟ་རིམ་པས་སྤེལ། །
མཆོད་བསྟོད་བྱས་ལ་ཚོགས་ལ་རིལ། །ལྷག་མ་ཁ་ཆུས་བསྟན་མ་བསྐྱང༌། །བསྔོ་
སྨོན་ལམ་བཀྲ་ཤིས་བརྗོད། །ཙིཏྟ་རང་གི་རྐེད་ལ་བཅང༌། །ཆང་གིས་གླིང་ལྔ་ཡིག་
འབྲུ་རྣམས། །དག་པར་བཀྲུས་པའི་ཁུ་བ་དེ། །མ་ཉམས་རང་གིས་ལེགས་པར་
འཐུང་། །རྡུལ་ཚོན་རང་གི་ལུས་ལ་བྱུང༌། །གླིང་ལྔ་གཏུམས་པའི་དར་ལ་ནི། །བདུད་
རྩི་རིལ་བུ་གཏུམས་ནས་ཀྱང༌། །དར་སྣ་ལྔ་ཡིས་ཁ་བཅིངས་ལ། །ཉིན་རེ་བཞིན་དུ་
རྟག་པར་བཟའ། །ཞེས་པ་ལྟར་སྒྲུབ་ཐོད་ཞལ་ཕྱེ་འཛབ་ཁང་གི་ལྷ་ཚོགས་རྣམས་ལ་
ཡེ་ཤེས་སྐུ་མཆོག་མ་དང་ཡིག་བརྒྱ་སོགས་ཀྱི་བཤགས་པ། །ཕྱི་ནང་གསང་བའི་
མཆོད་བསྟོད་རྒྱས་པར་འབུལ། མེ་ཏོག་གཏོར་ཞིང་དངོས་གྲུབ་བསྐུལ་ཚིག་བརྗོད།
ལྷ་རྣམས་ཀྱི་དཔྲལ་བ་ནས་ཨོཾ་བྱུང་བ་སོགས་ཀྱི་ཏིང་འཛིན་དང་རིལ་བུ་བཟའ་ཞིང་
231

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ག༽
སྔགས་སྦྱོར། དེ་བཞིན་དུ་གསུང་དང་ཐུགས་ལའང་སྦྱར་ཞིང་དངོས་སུ་མི་གསལ་
ཡང་གུ་ཎ་དང་ཀརྨ་སྔགས་ཀྱིས་ཁ་བསྒྱུར་ནས་ཡོན་ཏན་འཕྲིན་ལས་ཀྱང་བླངས་ན་
ལེགས་སམ་སྙམ། དངོས་གྲུབ་ཐོབ་པའི་གཏང་རག་ཏུ་མཆོད་བསྟོད་བྱ། ཐོད་པའི་
སྒྲུབ་རྟེན་མེད་ན། ཚེ་གལ། ཟླ་ཁྲོམ། ཟླ་རྒྱས། མཐུན། འཇམ་དེས། མཾ་ས། ཛ་
གད། འཛག་ཏི། ཀུན་ཏུ་རྒྱུ། སྤང་ན་སྐྱེས། སི་ཐོག་སོགས་དངོས་གྲུབ་ཀྱི་རྫས་
རྣམས་ཚང་བར་བཤམ། དངོས་གྲུབ་བསྡུ་བའི་སྔགས་བརྒྱ་རྩ་བཟླ་ཞིང་དཔལ་གཏོར་
ལ་དམིགས་ནས་སྐུ་གསུང་ཐུགས་ཀྱི་དངོས་གྲུབ་གོང་ལྟར་ལེན་ཞིང་རྫས་རྣམས་ལ་
རོལ། ཚོགས་འཁོར་དང་བཀའ་སྲུང་གི་ཚོགས་ལ་གཏང་རག་རྒྱས་(༡༤ན)པར་དབུལ།
ཙིཏྟ་ལུས་ལ་འཆང་ཞིང་ཀ་པཱ་ལའི་ཡིག་འབྲུ་མ་ད་ནས་བཀྲུས་ནས་འཐུང་བ་དང་
རིལ་བུ་དར་གྱིས་གཏུམས་ཏེ་འདོགས་པ་སོགས་ཀྱང་གཞུང་བཞིན་དང་གཏང་རག་
གི་མཆོད་བསྟོད་རྒྱས་པར་བྱ། ཡིག་བརྒྱ་བརྗོད་ཅིང་ནོངས་པ་བཟོད་པར་གསོལ།
དཀྱིལ་འཁོར་སོགས་རྟེན་ཡོད་རྣམས་ལ་བརྟན་བཞུགས་དང་རྟེན་མེད་ཀྱི་ཚོགས་
གཤེགས། སྨོན་ལམ་དང་ཤིས་པ་བརྗོད་ཅིང་མེ་ཏོག་གི་ཆར་དབབ། རྒྱལ་ཆེན་ལ་
གཏང་རག་གཏོང་ཞིང་མཐོ་འགྲོལ། །མཚམས་ཕྱི་ནང་གི་འགྲོལ་ལུགས་ལག་ལེན་
དཀྱུས་ལྟར་དང་། ཁ་སྐོང་གི་སྦྱིན་སྲེག་བསྙེན་པའི་བཅུ་ཆ་དགོས་པ་མཁས་གྲུབ་
རྣམས་ཀྱི་གཞུང་ལས་འབྱུང་ངོ༌། །དུས་གསུམ་སངས་རྒྱས་པདྣ་ཀ་ར་དང༌། །དྲག་
སྔགས་གྲུབ་པ་སྣང་མཛད་ལོ་ཙཱ་བའི། །སྲོལ་འཛིན་འདར་ཕྱར་ལུགས་ཀྱི་རྟ་མགྲིན་
ཞེས། །གསར་རྙིང་ཀུན་ལ་སྙན་གྱི་བུ་རམ་མངར། །འོན་ཏེ་རྒྱས་བཀབ་རང་བཟོའི་
འདྲ་བཅོས་མཁན། །འཕྱོན་མའི་ཟློས་གར་བསྒྱུར་བ་མཐའ་ཀླས་ཀྱང༌། །སྨིན་གྲོལ་
གདམས་པའི་འཕྲང་ལ་བཅུར་བ་ན། །རྔུལ་ཆུའི་ཐིགས་པ་འགྲམ་པར་འཕྱང་བ་མང་། །
རུས་ཆེན་ཕ་མེས་རྡོ་བ་ལག་བརྒྱུད་དང༌། །དགོན་གོག་གྲྭ་བཙུན་ཚིག་གི་འཁར་བ་
ལ། །བརྟེན་ནས་ཡང་གསང་ཁྲོས་པའི་རྣལ་འབྱོར་དུ། །རློམ་རྣམས་འཇམ་པོའི་སྟན་
ལ་ཅི་བདེར་ཉོལ། །ལམ་འདིའི་གྲུབ་བརྙེས་རིགས་སུ་མ་སོན་ཀྱང༌། །བཀའ་གཏེར་
232

པདྨ་དབང་ཆེན་ཡང་གསང་ཁྲོས་པའི་བསྙེན་ཡིག་རིན་ཆེན་དབང་གི་འདོད་འཇོ། ༼༢༤༽
རྒྱུད་འགྲེལ་མན་ངག་ལ་གོམས་ཤིང་། །ཁྱད་པར་དམ་པའི་ཞལ་བཅུད་སྙིང་དབུས་
སུ། །སིམ་པས་སྨྲ་བའི་སྤོབས་པ་གཟེངས་སུ་མཐོ། །ཆེས་དཀར་བསྐྲུན་པའི་བསོད་
ནམས་ཉི་མའི་ལུས། །བརྒྱ་ཕྲག་འབར་བའི་(༡༤བ)གཟི་ཡིས་ཡིད་སྲུབས་ཀྱི། །སྨག་
རུམ་ཕ་མཐར་བྱས་ནས་བསྟན་དང་འགྲོའི། །བདེ་སྐྱིད་སྣང་བས་ཁྱབ་པའི་བཀྲ་ཤིས་
ཤོག །ཅེས་པདྨ་དབང་ཆེན་ཡང་གསང་ཁྲོས་པའི་བསྙེན་ཡིག་རིན་ཆེན་དབང་གི་
འདོད་འཇོ་ཞེས་བྱ་བ་འདི་ནི་ཏོང་ཁུན་མི་ཉག་རྒྱལ་པོའི་གདུང་ལས་བྱང་བདག་
ཆོས་རྒྱལ་ངག་གི་དབང་པོའི་སྤྲུལ་པའི་ཟློས་གར་བྱ་ནག་གི་རིགས་སུ་བལྟམས་པ་བློ་
བཟང་པདྨ་འཕྲིན་ལས་ཐེག་མཆོག་དབང་གི་རྒྱལ་པོ་ཡོངས་འདུའི་སྡེའི་གསུང་གིས་
བསྐུལ་བ་དང་ཉེ་ཆར་མཆོད་དཔོན་ངག་དབང་ཤེས་རབ་ཀྱིས་ཤིན་ཏུ་གསལ་ཞིང་
མཐའ་ཆོད་པ་ཞིག་དགོས་ཞེས་བསྐུལ་བ་ལྟར་རིགས་ཀུན་ཁྱབ་བདག་ཟུར་ཐམས་
ཅད་མཁྱེན་པའི་བཀའ་དྲིན་ལས་ཆོས་སྐོར་རྣམས་རྫོགས་པར་ཐོས་ཤིང་རྡོ་རྗེ་འཆང་
གནས་གསར་བ་མགོན་པོའི་མཚན་ཅན་གྱི་བྱིན་རླབས་དང་གསུང་གི་བདུད་རྩི་སྙིང་
གི་ཟ་མ་ཏོག་ཏུ་འཁྱིལ་བའི་ཟ་ཧོར་གྱི་སྔགས་སྨྱོན་ཟིལ་གནོན་བཞད་པ་རྩལ་གྱིས་
དམར་སེར་ཅན་གྱི་ལོ་གླུ་དབྱངས་ཀྱི་ཟླ་བའི་གྲལ་ཚེས་ལ་རང་བྱུང་འཕགས་པའི་
གཞལ་མེད་ཁང་དུ་སྦྱར་བའི་ཡི་གེ་པ་ནི་གནས་བརྟན་འཇམ་དབྱངས་གྲགས་པས་
བགྱིས་པའོ། །སརྦ་མངྒ་ལཾ།། །།
233